Menu viikonlopulle: Raputoast, ahvenherkku ja crème brûlée | Ruoka | Iltalehti.fi
Perjantai 31.7.2009 klo 13.16
Paistettu ahven voi olla maailman paras kalaruoka. Mutta voi sitäkin viilata paremmaksi.
Maailmalla on monia mainioita kalaruokia, mutta minkä tahansa kanssa kisaan voi laittaa suomalaisen onkiahvenen fileen. Voittajan valinta siinä kilvassa on aika lailla henkimaailman asia. Eikä ole ahven ainoa kotimainen kala, joka mennen tulleen päihittää suurten ruokamaitten vaatimattomat eväkkäät. Se on sitä hienoa suomalaista ruokakulttuuria, jonka pangasius-fileitten ostaja unohtaa.
Hienoinen harmi on vain se, että ahventa - eikä kuhaa - ei juuri saa nahallisina fileinä. Kyrmyniskan suomustaminen on sen verran yrmyä puuhaa, että mökkirannassakaan ei siihen hevin ryhdy. Sen kerran kun viitsii, tietää, mitä makuja nahan mukana menee.
Jos olet pyytänyt ahvenet itse, teurasta ja perkaa kalat heti, mutta anna fileitten huilata muutama tunti. Ihan tuoreen kalan jännitteet vetävät fileet pannulla hankaliksi käppyröiksi. Ahvenaterian aloituksena syömme viime tiistaina startanneen ravustuskauden kunniaksi raputoastit. Jälkiruoaksi teemme klassisen paahtokermavanukkaan, crème brûléen.
Raputoast
20-24 ravun tai jättikatkaravun
1. Puolita paprika, poista siemenet ja paahda puolikkaita uunissa grillivastuksen alla tai polta sen pinta puhalluslampulla. Sulje muovipussiin ja anna jäähtyä. Vedä jäähtyneestä paprikasta nahka ja hienonna malto hyvin.
2. Sekoita majoneesiin paprikahake ja lisää varovasti maistellen chilikastiketta. Anna chilin vain kevyesti potkaista, jotta se ei peitä ravun makua. Lisää lopuksi sitruunamehu.
3. Levitä majoneesia paahdetulle leivälle ja nostele ravunpyrstöt päälle. Koristele tillillä.
Tästä ohjeesta kunnia kuuluu Mysi Lahtiselle. Hänen reseptiään olen käyttänyt hiukan muunnellen (suolaheinä, kapris) toistakymmentä vuotta ja ihastellut aina sen toimivuutta. Pari kertaa hukkasinkin lehdestä leikatun reseptin, joten Mysille kiitos, kun laittoi sen Käden käänteessä -kirjaansa.
suolaa, 2 rkl väkiviinaetikkaa
400 g ahvenfileitä (myös kuha käy)
vehnäjauhoja, voita, öljyä
muutama lehti suolaheinää
1. Leikkaa kurkusta kaksi noin 7 sentin pätkää ja leikkaa ne pitkittäin ohuiksi tikuiksi. Laita ne kulhoon ja ripota päälle noin teelusikallinen suolaa. Sekoita ja lisää etikka. Sekoita uudelleen ja anna vetäytyä parikymmentä minuuttia.
2. Ahvenfileissä on jäljellä piikkejä. Tunnet piikkirivin, kun pyyhkäiset sormella fileen keskiviivaa päästä pyrstöön päin. Piikit saa pois v-leikkauksella eli vedät viillot piikkirivin molemmille puolille, jolloin poikkileikkaukseltaan v-muotoinen suikale lähtee helposti irti.
3. Laita pannulle voi-öljyseosta. Kääntele ja taputtele fileet kevyesti vehnäjauhoissa ja paista niihin kuumalla pannulla kaunis pinta. Älä paistele liikaa, kalan tulee jäädä meheväksi. Mausta kevyesti valkopippurilla.
4. Lisää kaprikset, silputtu suolaheinä ja kurkkutikut liemineen pannulle ja kääntele ne fileiden sekaan. Kaada hetken kuluttua myös kerma kaloille ja anna nesteen pulpahdella muutama minuutti. Syö perunoitten kanssa. Muuta et tarvitse.
1. Laita kerma ja maito kasariin kuumenemaan. Halkaise vaniljatanko ja kaavi siemenet kasariin; laita myös tangon kuoret mukaan. Kiehauta seos ja poista kuoret.
2. Vatkaa keltuaiset ja sokeri vaahdoksi ja lisää se kermamaitoon. Sekoita hyvin ja kaada annosvuokiin. Katso, että kaikki vaniljansiemenet tulevat mukaan.
3. Kypsennä vuokia 90 asteessa 45-60 minuuttia kunnes vanukas on kunnolla hyytynyt. Ripota vuokien pinnalle ruokosokeria ja polta se ruskeaksi uunin grillivastuksilla tai puhalluslampulla. Tarjoa tuoreitten marjojen kanssa.
13. Yli 20 vuotta toimistotöitä painanut Pirre, 49, vaihtoi metsurin hommiin - ”Metsä hyväksyy minut sellaisena kuin minä olen”
20. Kuva: Vesan Toyota on kiekkokevään suurin nähtävyys: ”Tullissa joutuu selittelemään”
22. Kruununprinsessa Victoria suree Aviciin poismenoa: ”Olemme shokissa”
27. Kanye West kehuu estoitta Trumpia Twitterissä
43. Koulussa työskentelevä mies salakuvasi toistuvasti 13-vuotiaan tytärpuolensa intiimialuetta - käytti kuvia ”itsensä virittämiseen”
20. WP: Trumpin lääkäri vetäytymässä ministerin pestistä - rajuja väitteitä juopottelusta ja epäasiallisesta käytöksestä
2. Yli 20 vuotta toimistotöitä painanut Pirre, 49, vaihtoi metsurin hommiin - ”Metsä hyväksyy minut sellaisena kuin minä olen”